**Altay Bayındır** (s. 14. huhtikuuta 1998 Osmangazi) on turkkilainen jalkapallomaalivahti. Hän edustaa Englannin Valioliigassa pelaavaa Manchester Unitedia. Vuodesta 2021 lähtien hän on kuulunut myös Turkin jalkapallomaajoukkueeseen.

Seurajoukkueura
---------------

Bayındır aloitti jalkapallouransa Bursasporin junioreissa vuonna 2007 ja pelasi seurassa vuoteen 2011 asti. Pelattuaan vuodet 2011–2013 Arabayatağı Sporissa ja Bursa Yolsporissa, hän siirtyi vuonna 2013 Ankaragücün junioriakatemiaan.

Ensiesiintymisensä seuran edustusjoukkueessa Bayındır teki 24. huhtikuuta 2016 Turkin kolmannella sarjatasolla Amed SK:ta vastaan. Kaudella 2017–2018 Bayındır pelasi Ankaragücün maalilla kahdeksan ottelua, kun seura sijoittui Turkin toiseksi korkeimmalla sarjatasolla toiseksi ja nousi Turkin Superliigaan. Ensimmäisellä kaudellaan Turkin Superliigassa hän pelasi 17 pääsarjaottelua.

Heinäkuussa 2019 Bayındır siirtyi Ankaragücüsta Fenerbahçeen nelivuotisella sopimuksella. Hänen siirtosummakseen kerrottiin 1,5 miljoonaa euroa. Ensiesiintymisensä Fenerbahçen edustusjoukkueessa Bayındır teki elokuussa 2019 Turkin Superliigan kauden 2019–2020 avausottelussa Gaziantepia vastaan, jonka Fenerbahçe voitti 5–0.

Kaudella 2021–2022 Bayındır pelasi ensimmäistä kertaa Eurooppa-liigassa ja Konferenssiliigassa. Vuonna 2023 Bayındır voitti Fenerbahçen riveissä Turkin cupin.

Bayındır siirtyi 1. syyskuuta 2023 Englannin Valioliigan Manchester Unitediin nelivuotisella sopimuksella, johon sisältyy myös optio viidennestä vuodesta. Manchester United maksoi hänestä noin viiden miljoonan euron siirtokorvauksen.

Maajoukkueura
-------------

Bayındır pelasi Turkin eri juniorimaajoukkueissa vuosina 2014–2020. Turkin A-maajoukkueessa hän pelasi ensimmäistä kertaa 27. toukokuuta 2021 ystävyysottelussa Azerbaidžania vastaan.

Bayındır valittiin Turkin joukkueeseen kesän 2021 EM-kilpailuihin, mutta ei saanut turnauksessa peliaikaa. MM-kilpailujen 2022 karsinnoissa hän pelasi yhden ottelun Montenegroa vastaan ja EM-kilpailujen 2024 karsinnoissa yhden ottelun Walesia vastaan.

Lähteet
-------

1. 1 2 3 4 5 6 7 8 9  Altay Bayındır Transfermarkt-sivustolla (englanniksi)
2. ↑  Welcome Altay Bayındır *fenerbahce.org*.  8.7.2019. Fenerbahçe Spor Kulübü. Viitattu 22.1.2024. (englanniksi)
3. ↑  Ankaragucu to sell goalkeeper to Fenerbahce *Turkish Football News*.  6.7.2019. Viitattu 22.1.2024. (englanniksi)
4. 1 2  Altay Bayindir: Career to date *manutd.com*.  1.9.2023. Manchester United Football Club. Viitattu 22.1.2024. (englanniksi)
5. ↑  Asikci, Emre: Turkish goalie Bayindir joins Manchester United on 4-year contract *Anadolu Ajansı*.  1.9.2023. Viitattu 22.1.2024. (englanniksi)

Manchester United – Englannin Valioliiga

* 1 Bayındır
* 2 Lindelöf
* 4 Amrabat
* 5 Maguire
* 6 Martínez
* 7 Mount
* 8 Fernandes
* 9 Martial
* 10 Rashford
* 11 Højlund
* 12 Malacia
* 14 Eriksen
* 15 Reguilón
* 16 Diallo
* 17 Garnacho
* 18 Casemiro
* 19 Varane
* 20 Dalot
* 21 Antony
* 22 Heaton
* 23 Shaw
* 24 Onana
* 25 Sancho
* 28 Pellistri
* 29 Wan-Bissaka
* 34 Van de Beek
* 35 Evans
* 37 Mainoo
* 39 McTominay
* 46 Mejbri
* 47 Shoretire
* Manageri Ten Hag


Turkin joukkue – Jalkapallon EM-kilpailut 2020
1 Günok |
2 Çelik |
3 Demiral |
4 Söyüncü |
5 Yokuşlu |
6 Tufan |
7 Ünder |
8 Toköz |
9 Karaman |
10 Çalhanoğlu |
11 Yazıcı |
12 Bayındır |
13 Meraş |
14 Antalyalı |
15 Kabak |
16 Ünal |
17 B. Yılmaz |
18 R. Yılmaz |
19 Kökçü |
20 Ömür |
21 Kahveci |
22 Ayhan |
23 Çakır |
24 Aktürkoğlu |
25 Müldür |
26 Dervişoğlu |
Valmentaja Güneş